###### J e g y z ő k ö n y v

**Készült:** a Karcag Városi Önkormányzat Képviselő-testületének **2022. augusztus 1-jén** megtartott **soron kívüli** üléséről(**2022/XIII. ülés**)

**Az ülés helye:** Városháza 1. sz. tanácskozóterem (Karcag, Kossuth tér 1. sz.)

**Jelen vannak:** Szepesi Tibor polgármester, Gyurcsek János alpolgármester. Molnár Pál, Nagyné László Erzsébet, Dr. Pintér Zoltán, Karcagi‑Nagy Zoltán, Pánti Ildikó, Lengyel János, Kozma Dániel képviselők

Dr. Czap Enikő aljegyző, Dr. Bukács Annamária irodavezető, Szabóné Fábián Éva humánpolitikai ügyintéző, Hubai Imre a Jász-Nagykun-Szolnok Megyei Közgyűlés elnöke, Rentzné Dr. Bezdán Edit a Jász-Nagykun-Szolnok Megyei Önkormányzati Hivatal megyei főjegyzője, Dr. Molnár Zoltán a Jász‑Nagykun-Szolnok Megyei Önkormányzati Hivatal aljegyzője, Karancsi Tamás a Jász-Nagykun-Szolnok Megyei Területfejlesztési Ügynökség Nonprofit Kft. ügyvezetője, Kis-Pál László a Jász-Nagykun-Szolnok Megyei Területfejlesztési Ügynökség Nonprofit Kft. projekt menedzsere, Harsányi Lajos, Bosnyák Imre bizottsági tagok, Donkó Gábor informatikus, Kompanekné Sánta Mária szervezési ügyintéző-jegyzőkönyvvezető

**Távolmaradását bejelentette:** Dr. Kanász-Nagy László, Andrási András képviselők, Sári Kovács Szilvia alpolgármester, Rózsa Sándor jegyző

**Szepesi Tibor polgármester:** Köszöntötte a képviselő-testület tagjait, a meghívottakat.

A jelenléti ív alapján megállapította, hogy 9 képviselő megjelent, így az ülés határozatképes, s azt megnyitotta.

Indítványozta, hogy a képviselő-testület a kiküldött meghívóban foglaltaknak megfelelően tárgyalja meg a napirendeket, azzal a változtatással, hogy az alábbi pótnapirendi pont kerüljön felvételre, 2. napirendi pontként:

|  |  |
| --- | --- |
| **2. pótnapirendi pont:** | Beszámoló a megyei önkormányzat "Iparterület fejlesztés Karcagon" című kiemelt projektjének előrehaladásáról  Előadó: Karancsi Tamás Megyei Területfejlesztési Ügynökség Nonprofit Kft. ügyvezetője |

Először a módosító indítvány elfogadásáról kell dönteni.

Aki egyetért, kézfeltartással jelezze!

**A képviselő-testület döntése:** 9 igen szavazat, nemleges szavazat, tartózkodás nem volt

**Szepesi Tibor polgármester:** Megkérdezte, hogy van-e valakinek további napirendi javaslata?

További napirendi javaslat nem hangzott el.

**Szepesi Tibor polgármester:** Ismertette a teljes napirendet az új sorrend szerint.

|  |  |
| --- | --- |
| **N a p i r e n d :** | **E l ő a d ó :** |
| 1. Javaslat az Önkormányzat tulajdonában álló helyi közutak, közterületek kezeléséről, valamint az útcsatlakozás-létesítések és a burkolatbontások szabályairól szóló 6/2022 (II.25.) önkormányzati rendelet módosítására | Rózsa Sándor jegyző |
| 1. Beszámoló a megyei önkormányzat "Iparterület fejlesztés Karcagon" című kiemelt projektjének előrehaladásáról | Karancsi Tamás Megyei Területfejlesztési Ügynökség Nonprofit Kft. ügyvezetője |
| 1. Javaslat a "Nagykunságért" díj adományozására | Szepesi Tibor polgármester |
| Javaslat Karcag Városi Önkormányzat által adományozható kitüntetésekre | Szepesi Tibor polgármester |

Szavazásra tette fel a napirendet. Aki azzal egyetért, jelezze.

**A képviselő-testület döntése:** 9 igen szavazat, nemleges szavazat, tartózkodás nem volt

**169/2022. (VIII.01.) „kt.” sz. h a t á r o z a t**

**a Karcag Városi Önkormányzat Képviselő-testülete 2022. augusztus 1-jei ülése napirendjének elfogadásáról**

A Karcag Városi Önkormányzat Képviselő-testülete az ismertetett napirendet

**e l f o g a d j a .**

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben

**Szepesi Tibor polgármester:** Javasolta, hogy a **3. és 4. napirendi pontot** – **a Magyarország helyi önkormányzatairól szóló, 2011. évi CLXXXIX. törvény (továbbiakban: Mötv.) 46. § (2) bekezdés a) pontja értelmében** – zárt ülés keretében tárgyalja meg a képviselő‑testület.

Aki ezzel egyetért, kézfeltartással jelezze.

**A képviselő-testület döntése:** 9 igen szavazat, nemleges szavazat, tartózkodás nem volt.

**170/2022. (VIII.01.) „kt.” sz. h a t á r o z a t**

**zárt ülés megtartásáról**

A Karcag Városi Önkormányzat Képviselő-testülete **3. és 4. napirendi pontot** – **a Magyarország helyi önkormányzatairól szóló, 2011. évi CLXXXIX. törvény 46. § (2) bekezdés a) pontja értelmében** – **zárt ülés** keretében tárgyalja meg.

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben

**Szepesi Tibor polgármester:** Bejelentette, hogy napirend előtti kérdések feltevésére van lehetőség. Megkérdezte, hogy van-e valakinek napirend előtti kérdése, javaslata.

**Lengyel János képviselő:** Megkérdezte, hogy áll a Gyarmati úti kereszteződés lámpásítása, mivel tegnap ismét baleset történt? Már egy éve volt róla szó, hogy ott lámpás kereszteződés lesz, de azóta még nem történt semmi. Kérdése mikor történik meg?

**Szepesi Tibor polgármester:** Folyamatosan egyeztetnek a megyei közútkezelővel és ígéretet kaptak arra, hogy természetesen el fogják végezni a számukra is nagyon fontos munkálatot. Bízik abban, hogy a forrás rendelkezésére állása után meg fognak kezdődni ezek a munkálatok. A fegyverneki körfogalom már elkezdődött és nagyon reméli, hogy a következő beruházás ez a csomópont lesz. Az hogy lámpás lesz-e, vagy körfogalom ezen még megy a tervezési folyamat. Célszerűbb inkább a körforgalom kialakítása, az elkerülő út miatt.

Megjegyezte, hogy a közúti szabályokat be kell tartani, mert általában annak be nem tartása okozza a baleseteket.

További napirend előtti kérdés és javaslat nem volt.

Rátértek a napirendek tárgyalására.

|  |  |
| --- | --- |
| **1. napirendi pont:** | Javaslat az Önkormányzat tulajdonában álló helyi közutak, közterületek kezeléséről, valamint az útcsatlakozás-létesítések és a burkolatbontások szabályairól szóló 6/2022 (II.25.) önkormányzati rendelet módosítására |

**Szepesi Tibor polgármester:** Az írásos anyag mindenkihez elért, a menet közbeni tapasztalatok mutatják azt, hogy hogyan kell és milyen irányban ezt a rendeletet módosítani. Ennek megfelelően került módosításra a beterjesztett rendelet-tervezet. Vitára bocsátotta a napirendet.

Kérdés, hozzászólás van-e?

**Karcagi Nagy Zoltán képviselő, a Pénzügyi és Fejlesztési Bizottság elnöke:** A bizottság megtárgyalta ezt a napirendet és egyhangúan támogatta, a képviselő-testületnek elfogadásra javasolja.

További kérdés, észrevétel nem hangzott el.

**Szepesi Tibor polgármester:** Javasolta az előterjesztés és a rendelet-tervezet elfogadását. Aki egyetért, kézfeltartással jelezze.

**A képviselő-testület döntése:** 9 igen szavazat. Nemleges szavazat és tartózkodás nem volt.

**Karcag Városi Önkormányzat Képviselő-testületének 19/2022. (VIII.02.)**

**önkormányzati rendelete**

**az Önkormányzat tulajdonában álló helyi közutak, közterületek kezeléséről, valamint az útcsatlakozás-létesítések és a burkolatbontások szabályairól szóló 6/2022 (II.25.) önkormányzati rendelet módosításáról**

Karcag Városi Önkormányzat Képviselő-testülete a Magyarország Alaptörvénye 32. cikk (2) bekezdésében meghatározott eredeti jogalkotói hatáskörében, a Magyarország Alaptörvénye 32. cikk (1) bekezdés a) pontjában, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában és 5. pontjában, a közúti közlekedésről szóló 1988. évi I. törvény 8. § (1) bekezdésében és a 36. § (1) bekezdésében meghatározott feladatkörében eljárva az alábbi rendeletet alkotja:

**1. §** Az Önkormányzat tulajdonában álló helyi közutak, közterületek kezeléséről, valamint az útcsatlakozás-létesítések és a burkolatbontások szabályairól szóló 6/2022 (II.25.) önkormányzati rendelet 2. § j) pontja helyébe a következő rendelkezés lép:

„j) gyűjtő út: Kórház utca, Zöldfa utca, Tőkés utca, Deák körút, Vasút utca (Kisújszállási út és Széchenyi István sugárút közötti szakasza), Szent István sugárút, Széchenyi István sugárút, (Püspökladányi út, és Ady Endre utca közötti szakasz), Kántor Sándor utca, Szivárvány utca, Kacsóh utca, Reggel utca, Szent László utca, Táncsics Mihály körút, Varró utca”

**2.** § Ez a rendelet a kihirdetését követő napon lép hatályba, és az azt követő napon hatályát veszti.

Karcag, 2022. július 18.

|  |  |
| --- | --- |
|  | **Rózsa Sándor** |
|  | jegyző helyett: |
|  |  |
|  |  |
| **(: Szepesi Tibor :)** | **(: Dr. Czap Enikő :)** |
| polgármester | aljegyző |

**ÁLTALÁNOS INDOKOLÁS**

Az Alaptörvény 32. cikk (2) bekezdése értelmében feladatkörében eljárva a helyi önkormányzat törvény által nem szabályozott helyi társadalmi viszonyok rendezésére, illetve törvényben kapott felhatalmazás alapján önkormányzati rendeletet alkot.

A Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontja értelmében a helyi közügyek, valamint a helyben biztosítható közfeladatok körében ellátandó helyi önkormányzati feladatok különösen a településüzemeltetés (köztemetők kialakítása és fenntartása, a közvilágításról való gondoskodás, kéményseprő-ipari szolgáltatás biztosítása, a helyi közutak és tartozékainak kialakítása és fenntartása, közparkok és egyéb közterületek kialakítása és fenntartása, gépjárművek parkolásának biztosítása).

Karcag Városi Önkormányzat Képviselő-testülete az Önkormányzat tulajdonában álló helyi közutak, közterületek kezeléséről, valamint az útcsatlakozás-létesítések és a burkolatbontások szabályairól szóló 6/2022 (II.25.) önkormányzati rendeletét (továbbiakban: Rendelet) 2022. február 24-én megalkotta.

Az elmúlt időszakban a Rendelet használata során felmerült az értelmező rendelkezések módosításának szükségessége. Az értelmező rendelkezések meghatározzák a gyűjtő utakat, mely gyűjtő utak közé szükséges beemelni a Varró utat is.

**RÉSZLETES INDOKOLÁS**

**1. § -hoz**

Az értelmező rendelkezések módosítását tartalmazza.

**2. § -hoz**

A rendelet hatályba lépésének meghatározása.

|  |  |
| --- | --- |
| **2. napirendi pont:** | Beszámoló a megyei önkormányzat "Iparterület fejlesztés Karcagon" című kiemelt projektjének előrehaladásáról |

**Szepesi Tibor polgármester:** A napirendi pont előadója Karancsi Tamás a Jász-Nagykun-Szolnok Megyei Területfejlesztési Ügynökség Nonprofit Kft. ügyvezetője, akit köszöntött az ülésteremben.

Köszöntötte továbbá Hubai Imre urat, a megyei közgyülés elnökét, Rentzné Dr. Bezdán Edit főjegyző asszonyt és Molnár Zoltán aljegyző urat, valamint Kis-Pál László projekt menedzsert, akik az előterjesztéssel kapcsolatban felmerült kérdésekre válaszolnak.

Az írásos anyag mindent tartalmaz, hiszen többször is szó esett már a fejlesztésre kerülő Ipari Parkról, el is kezdődtek a munkálatok ezen a területen. A tereprendezés elkezdődött, a háttér projekt munka zajlik. Vitára bocsátotta a napirendet.

Kérdés, hozzászólás van-e?

**Karancsi Tamás ügyvezető:** Az előterjesztés teljes mértékben tartalmazza, mind a megyei önkormányzat, mind a vele konzorcium partnerként együttműködő területfejlesztési ügynökség álláspontját, a projekt előrehaladásának jelenlegi helyzetét, ezért szóbeli kiegészítéssel nem éltek.

További kérdés, észrevétel nem hangzott el.

**Szepesi Tibor polgármester:** Javasolta a beszámoló elfogadását. Aki egyetért, kézfeltartással jelezze.

**A képviselő-testület döntése:** 9 igen szavazat. Nemleges szavazat és tartózkodás nem volt.

**171/2022. (VIII.01.) „kt.” sz. h a t á r o z a t**

**a megyei önkormányzat ,,Iparterület fejlesztés Karcagon,, című kiemelt projektjének előrehaladásáról**

A Karcag Városi Önkormányzat Képviselő-testülete a megyei önkormányzat ,,Iparterület fejlesztés Karcagon,, című kiemelt projektjének előrehaladásáról szóló beszámolót

**e l f o g a d j a .**

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Jegyzője, helyben
3. Karcagi Polgármesteri Hivatal, Aljegyzői Iroda, helyben
4. Hubai Imre, a Jász-Nagykun-Szolnok Megyei Közgyűlés elnöke
5. Karancsi Tamás, Megyei Területfejlesztési Ügynökség Nonprofit Kft. ügyvezetője

**Szepesi Tibor polgármester:** Megköszönte az eddig elvégzett munkát, bízik abban, hogy ugyan ebben az ütemben, minél gyorsabban fog haladni az iparterület fejlesztése és elérik a kívánt célokat.

Bejelentette, hogy a 3. és a 4. napirendi pont tárgyalásánál zárt ülést rendel el.

Tájékoztatta a jelenlévőket, hogy az Mötv. 46. § (3) bekezdése értelmében **zárt ülésen** a képviselő-testület tagjai, a nem képviselő-testület tagjai közül választott alpolgármester, jegyző, aljegyző, továbbá meghívása esetén az érintett és a szakértő vehetnek részt.

Ezért megkérte a meghívottakat és a vendégeket, hogy a zárt ülés időtartamára a tanácskozótermet szíveskedjenek elhagyni.

Az ügyben érintett személyeknek, az adott napirend tárgyalásánál a hivatal ügyintézője szólni fog.

Rátértek a zárt ülés napirendjének a megtárgyalására.

***– A zárt ülés anyagát külön jegyzőkönyv tartalmazza. –***

**Szepesi Tibor polgármester:** Bejelentette, hogy a zárt ülés és egyben a napirendi pontok megtárgyalásának a végére értek, a testület nyilvános ülés keretében folytatja munkáját.

Ismertette, hogy legközelebb, **soron kívül**

**2022. augusztus 16-án (kedden) 10 órakor, majd**

**2022. augusztus 19-én (pénteken) 10 órakor ünnepi önkormányzati ülés lesz,**

**munkaterv szerint**

**2022. szeptember 29-én (csütörtökön) 15 órai**

kezdettel ülésezik a képviselő-testület.

Megkérdezte, hogy van-e valakinek napirendi javaslata erre az ülésre?

Napirendi javaslat nem hangzott el.

**Szepesi Tibor polgármester:** Megköszönte a képviselő-testület tagjainak, a meghívottaknak a megjelenését, aktivitását, majd a testületi ülést bezárta.

K. m. f.

|  |  |
| --- | --- |
|  | **Rózsa Sándor** |
|  | jegyző helyett: |
|  |  |
|  |  |
| **(: Szepesi Tibor :)** | **(: Dr. Czap Enikő :)** |
| polgármester | aljegyző |